b'\n_START_ARTICLE_\nIniciativa Tres Mars\n_START_SECTION_\nDescripci\xc3\xb3\n_START_PARAGRAPH_\nLa Iniciativa Tres Mars t\xc3\xa9 dotze pa\xc3\xafsos membres al llarg de l\'eix nord-sud des del mar B\xc3\xa0ltic fins al mar Adri\xc3\xa0tic i el mar Negre: \xc3\x80ustria, Bulg\xc3\xa0ria, Cro\xc3\xa0cia, Rep\xc3\xbablica Txeca, Est\xc3\xb2nia, Hongria, Let\xc3\xb2nia, Litu\xc3\xa0nia, Pol\xc3\xb2nia, Romania, Eslov\xc3\xa0quia i Eslov\xc3\xa8nia. Tots ells, tret d\'\xc3\x80ustria, s\xc3\xb3n antics pa\xc3\xafsos comunistes.\n_START_SECTION_\nHist\xc3\xb2ria\n_START_PARAGRAPH_\nLa iniciativa celebr\xc3\xa0 la seva primera cimera a Dubrovnik el 25 i 26 d\'agost de 2016. Aquest esdeveniment de dos dies finalitz\xc3\xa0 amb una declaraci\xc3\xb3 de cooperaci\xc3\xb3 en assumptes econ\xc3\xb2mics, especialment en el camp de l\'energia aix\xc3\xad com en el del transport i les infraestructures de comunicaci\xc3\xb3. El president polon\xc3\xa8s Andrzej Duda qualific\xc3\xa0 la iniciativa "un nou concepte per promoure la unitat i la cohesi\xc3\xb3 d\'Europa, \xc3\xa9s una idea de cooperaci\xc3\xb3 entre 12 pa\xc3\xafsos situats entre les mars Adri\xc3\xa0tica, B\xc3\xa0ltica i Negra, les tres mars de l\'Europa Central." Els invitats d\'honor inclogueren l\'assistent ministerial d\'Afers Estrangers xin\xc3\xa8s Liu Haixing, qui parl\xc3\xa0 sobre la interconnectivitat amb la nova ruta de la seda, i l\'antic conseller de seguretat nacional dels EUA James L. Jones, qui remarc\xc3\xa0 el paper de la iniciativa en el desenvolupament i la seguretat d\'Europa._NEWLINE_La segona cimera de la iniciativa tingu\xc3\xa9 lloc els dies 6 i 7 de juliol de 2017 a Vars\xc3\xb2via. El president dels Estats Units Donald Trump hi assist\xc3\xad.Els pa\xc3\xafsos participants crearen un F\xc3\xb2rum de negocis dels Tres Mars.'